NaiveNeuron/SloPal huggingface dataset:
Galko, Ľubomír, poslanec NR SR (2016-05-18):
V záujme získania podpory pre tento návrh aj z radov vládnych poslancov nechávame obci naďalej možnosť, aby si všeobecne záväzným nariadením upravila otváracie hodiny. Netvrdím, že táto drobná zmena sama osebe podnikateľov spasí, ak však takýchto drobných zmien prijmeme viac, budeme môcť povedať, že sme podnikateľské prostredie zlepšili. Dámy a páni, tento návrh zákona nás nič stáť nebude, odbremeníme podnikateľov od drobnej povinnosti a zamestnancov obecných úradov od úhrnne značného množstva zbytočnej administratívnej práce. Samozrejme, že toto opatrenie je možné zaviesť veľmi rýchlo. Toto je jedna z možností, ako zrušiť jednu z regulácií pre reguláciu. Ďakujem pekne a dovolím si vás požiadať o podporu tohto návrhu zákona.
Kollár, Boris, predseda NR SR (2020-07-09):
Pani poslankyňa, toto nie je procedurálny návrh, pri všetkej úcte.
Holý, Štefan, podpredseda vlády SR (2022-03-22):
Vážený pán predsedajúci, vážené panie poslankyne, vážení páni poslanci, dovoľte mi uviesť vládny návrh zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov a ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov, na dnešné rokovanie Národnej rady Slovenskej republiky. Návrhom zákona sa hlavne sleduje prechod úpravy dotácií na účel sociálnych a kultúrnych potrieb a riešenia mimoriadne nepriaznivých situácií rómskej komunity zo zákona č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov do zákona č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov, čím sa nadväzuje na prechod Úradu splnomocnenca vlády Slovenskej republiky pre rómske komunity na Úrad vlády Slovenskej republiky z Ministerstva vnútra Slovenskej republiky. Zároveň sa v predmetných ustanoveniach robí niekoľko zmien na základe aplikačnej praxe a integračných potrieb marginalizovaných rómskych komunít najmä doplnenie nových dotačných titulov. Okrem toho sa v zákone o poskytovaní dotácií v pôsobnosti Úradu vlády Slovenskej republiky zosúlaďuje terminológia so zákonom č. 440/2015 Z. z. o športe a o zmene a doplnení niektorých zákonov v znení neskorších predpisov. Vážený pán predseda, vážené panie poslankyne, vážení páni poslanci, verím, že tento vládny návrh zákona získa vašu podporu.
Danko, Andrej, predseda NR SR (2016-09-09):
Ďakujem. Pán poslanec Gábor Grendel.
Hrnčiar, Andrej, podpredseda NR SR (2017-04-07):
Vážený pán podpredseda, nie je to procedurálny návrh. Ale dnes v rozprave som vystupoval s faktickou poznámkou na pána poslanca Matoviča. A zrejme a možno aj tým, že som 30 hodín nespal a som unavený, som použil možno takú formuláciu slov, aj keď som to tak nemyslel, ktorá sa dotkla pani poslankyne Remišovej, ktorej sa chcem ospravedlniť. Aj keď, opakujem, vôbec som to nepovedal tak, ako to pochopila ona. Takže myslím si, že je slušné sa ospravedlniť, ak sa jej to dotklo, tak to tak činím. (Potlesk.) Pani poslankyňa, práve som sa vám ospravedlnil za formuláciu slov, ktorú som použil. Nechtiac ste si to možno zle vysvetlili, teda ja som to zle povedal, tak sa vám ospravedlňujem.
Bugár, Béla, podpredseda NR SR (2019-06-26):
Nech sa páči. Prezentujeme sa a hlasujme o návrhu nepokračovať v rokovaní o tomto návrhu. (Hlasovanie.) Prítomných 139 poslancov, za hlasovalo 92, proti 39, zdržalo sa 7 poslancov, nehlasoval 1. (Potlesk.) Návrh sme teda schválili, nebudeme pokračovať v rokovaní o tomto bode programu. Chcem vás ešte, vážené panie poslankyne, páni poslanci, poprosiť. Ešte máme 8 hlasovaní, či by sme mohli pokračovať aj po dvanástej. (Súhlasné reakcie z pléna.) Áno. Ďakujem pekne. Takže prosím teraz pani poslankyňu Simonu Petrík, aby uviedla hlasovanie v prvom čítaní o návrhu poslancov Dostála, Zimenovej, Laurenčíka, Klusa, Osuského na vydanie zákona, ktorým sa mení a dopĺňa zákon č. 300/1993 Z. z. o mene a priezvisku (tlač 1544). (Hlasovanie o návrhu poslancov Národnej rady Slovenskej republiky Ondreja Dostála, Zuzany Zimenovej, Milana Laurenčíka, Martina Klusa a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov , tlač 1544.)
Érsek, Árpád, minister dopravy a výstavby SR (2017-10-11):
Ďakujem za slovo. Vážená pani predsedajúca, vážené dámy, páni, na dnešné rokovanie predkladám návrh zákona, ktorým sa novelizuje zákon č. 725/2004 Z. z. o podmienkach prevádzky vozidiel v premávke na pozemných komunikáciách a zároveň sa novelizuje zákon č. 145/1995 Z. z. o správnych poplatkoch. Cieľom predkladaného návrhu zákona je zníženie výšky pokút ukladaných na nepodrobenie vozidla technickej kontrole a emisnej kontrole v ustanovených lehotách liberalizáciou trhu prevádzkovateľov staníc technickej kontroly a pracovísk emisnej kontroly, precizácia ustanovenia o bezúhonnosti a o úprave správnych poplatkov za zriadenie stanice technickej kontroly a pracoviska emisnej kontroly. Návrh, aby sa pokuta považovala za uhradenú v plnej výške, ak prevádzkovateľ vozidiel uhradí do 15 dní jednu tretinu z pokuty a súčasne si v tejto lehote aj splní svoju povinnosť podrobiť vozidlo kontrole, toto opatrenie bude zároveň aj motivačným nástrojom pre všetkých prevádzkovateľov vozidiel, aby si svoje povinnosti v dostatočnej dobe splnili čo najskôr a tým sa vyhli pokute v plnej výške. Vážení páni poslanci, vážené pani poslankyne, žiadam o podporu tohto návrhu. Ďakujem, skončil som.
Bugár, Béla, podpredseda NR SR (2019-10-28):
Dobre, hlasujeme o bodoch 1 až 3. Nech sa páči, prezentujme sa a hlasujme o bodoch spoločnej správy 1 až 3, ktoré boli vybraté na osobitné hlasovanie poslancami. (Hlasovanie.) Prítomných 134, proti 113, zdržalo sa 21 poslancov. Konštatujem, že tieto body zo spoločnej správy sme neschválili.
Brixi, Otto, poslanec NR SR (2012-10-17):
Pán predseda, dajte, prosím, hlasovať o návrhu zákona ako o celku, vrátane schválených pozmeňujúcich a doplňujúcich návrhov s odporúčaním gestorského výboru schváliť.
T. Cabaj, podpredseda NR SR: (2010-03-04):
Dávam teraz slovo spravodajcovi z výboru pre financie, rozpočet a menu pánu poslancovi Jánovi Chrbetovi a žiadam ho, aby nás informoval o výsledku prerokovania tohto návrhu vo výboroch a zároveň, aby aj predložil stanovisko gestorského výboru k týmto návrhom. Nech sa páči, pán poslanec, máte slovo.
Grausová, Natália, poslankyňa NR SR (2018-02-09):
Ďakujem. Ja si myslím, že pán Danko zbabelo ušiel. A chcem povedať, napriek tomu, čo ste práve pán Bugár povedali, a prihovorím sa mu takto: Pán Danko, vy ste vyprázdnili Slovenskú národnú stranu od všetkého slovenského a od všetkého národného. Vy, ktorý ste podriadený a vodený ako bábka na špagáte od cudzích mocností, cudzím vlád, práve vy, ste to práve vy, ktorý sa krčíte pred cudzími ambasádami, pred predstaviteľmi cudzích vlád, práve vy chcete učiť Slovákov, aby sa prestali krčiť? Čomu ich chcete učiť? Tiež tomuto krčeniu? Myslím si, že vy nie ste dobrý predseda parlamentu, vy ste len obyčajný zabávač a tomuto parlamentu robíte hanbu. Ďakujem.
Tóth, Vojtech, poslanec NR SR (2022-11-29):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Hlina, Alojz, poslanec NR SR (2014-05-14):
Ďakujem veľmi pekne. Pán predseda, prosím vás pekne, takto, mne v zásade nevadia tie dve nové kamery, ktoré tam sú, ale hrozným spôsobom mi vadí, že sú umiestnené tam, kde sú. Prosím vás, vy ste študovali, myslím, estetiku, to je, ten, kto to tam dal namontovať, by ho mali zavrieť. Prosím vás, ja tu sedím dennodenne, ja to vnímam, to je výrazom absolútneho nevkusu, neschopnosti vôbec vnímať nejakú realitu, umiestniť tie reklamy tam, kde sú. Prosím vás, je ix možností, kde ich môžete dať, nech plnia tú funkciu, ktorú majú, ale prečo ich niekto umiestnil tam. Však to, čo je vzadu, prosím vás, veď to nie je skriňa. Prosím vás, pán predseda, zariaďte to. Ďakujem pekne.
M. Číž, podpredseda NR SR: (2009-04-21):
(Hlasovanie.) Prítomných 141 poslancov, za návrh 85 poslancov, proti 20 poslancov, zdržalo sa 35 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Máte slovo.
Číž, Miroslav, podpredseda NR SR (2015-06-19):
Pán poslanec Viskupič.
Kollár, Boris, predseda NR SR (2021-09-28):
Na predrečníka evidujem päť faktických poznámok. S prvou vystúpi pán poslanec Kondrót. Nech sa páči, pán poslanec, máte slovo.
Gajdoš, Peter, minister obrany SR (2017-11-30):
Môžem?
Bugár, Béla, podpredseda NR SR (2018-06-19):
Nech sa páči, pán poslanec Dostál, môžte reagovať.
P. Paška, predseda NR SR: (2008-11-05):
(Hlasovanie.) 134 prítomných, 106 za, 20 proti, 7 sa zdržalo, 1 nehlasoval. Aj tento návrh sme schválili.
Pellegrini, Peter, predseda NR SR (2015-09-30):
Ďakujem pekne. S reakciou na faktické poznámky pán poslanec Přidal.
Hrušovský, Pavol, predseda NR SR (2012-02-03):
Prosím o kľud, páni poslanci.
Kollár, Boris, predseda NR SR (2020-03-24):
Keďže v skrátenom legislatívnom konaní sa nepoužívajú obmedzenia na postúpenie návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Hrušovský, predseda NR SR: (2003-05-20):
M. Abelovský, poslanec: Pán predseda, kolegyne, kolegovia, ja som z tohto miesta už viackrát vystupoval v súvislosti s aplikáciou, ale, poviem to otvorene, so zneužívaním inštitútu skráteného legislatívneho konania. Ak pred chvíľou plénum Národnej rady schválilo možnosť uplatnenia skráteného legislatívneho konania vo veci vládneho návrhu zákona o verejnej službe z dôvodov, ktoré boli rozobraté, a konštatujem, že ja ako poslanec a právnik som nevidel dôvody na uplatnenie tohto inštitútu, tak v navrhovanom návrhu vládneho zákona na skrátené legislatívne konanie ohľadne zvýšenia dôchodkov nie sú absolútne dané. Ja len chcem pripomenúť, a stále to tak vnímam, že rokovací poriadok Národnej rady je pre nás poslancov malá ústava. Samozrejme, nikto nepochybuje o tom, že má ústavu dodržiavať, a my poslanci by sme takisto našu malú ústavu mali dodržiavať aj v predmetnom ustanovení § 89 ods. 1 zákona o rokovacom poriadku. Pred chvíľkou pán poslanec Maxon konštatoval, a tiež som si to poznačil, že by údajne malo dôjsť k ohrozeniu základných ľudských práv a slobôd. Ja si myslím, že tento stav privodila vláda svojou nečinnosťou alebo minimálne svojou nepredvídanosťou. Mala totiž ako kolektívny orgán, ktorý parlament kontroluje, predvídať nejaké disproporcie, ktoré mohli nastať a potom aj evidentne nastali pri rokovaní so sociálnymi partnermi. Predsa to nie je taká vec, ktorú by z hľadiska časového nevedela vláda ako kolektívny orgán a minister, ktorý má tento rezort na starosti, predvídať, že tu môže dôjsť k určitým prieťahom alebo aj k určitej nevôli zo strany sociálnych partnerov, tak aby vládny návrh zákona bol pripravený včas a predložený do Národnej rady. O tom, že majú byť zvýšené dôchodky, predsa každý vedel a každý a dôchodcovia ešte viacej to očakávajú. Ja len chcem pripomenúť váženým kolegyniam a kolegom, aby zvážili pri hlasovaní, či tento zákon posunieme do druhého a tretieho čítania, že stále je na Ústavnom súde podaný návrh 35 poslancov tejto snemovne, kde o. i. kritizujeme zneužívanie inštitútu skráteného legislatívneho konania, ktorých ja zastupujem. Chcem len pripomenúť, že Ústavný súd prijal tento podnet na ďalšie konanie. A budem to musieť na Ústavnom súde povedať, že napriek tomu, že som informáciu tu predniesol, že Národná rada ďalej pokračovala v protiústavnom spôsobe s tým, že prerokúvala v skrátenom legislatívnom konaní návrhy zákona, ktoré v takomto skrátenom legislatívnom konaní nemali byť prerokované. Ďakujem. (Potlesk.)
Poliačik, Martin, poslanec NR SR (2020-02-25):
Richard Vašečka, dôstojný nástupca bratov Kuffovcov, Jána Slotu, Andreja Danka. Rovnaké lži, rovnaké pokrytectvo a rovnako nebezpečná rétorika. A v tej istej chvíli trójsky kôň akejkoľvek pozitívnej zmeny, ktorá by na Slovensku mohla dôjsť. Ja sa teraz nedám zatiahnuť do prekáračiek, do ktorej nás chce zatiahnuť súčasná vláda, Rišo, ja iba upozorňujem na to, že s takými postojmi, s takýmito slovami a s takýmito, s takouto rétorikou budeš prvým človekom, ktorého lojalita k akejkoľvek normálnosti a zmene sa bude testovať po voľbách 1. marca. Že vďaka tomu, čo si teraz predviedol, ty budeš prvý človek v prípade, že sa, nedajbože, dostaneš naspäť do parlamentu, ktorého budú testovať, ťahať za sebou a vďaka ktorému sa budú snažiť ľudia z budúcej opozície rozložiť akúkoľvek pozitívnu zmenu. Pretože si sadol na lep, pretože rozprávaš bludy, klamstvá, nepravdy a kvôli tomu, že si prebral rétoriku, ktorá je nebezpečná pre túto spoločnosť. Istanbulský dohovor vychádza z najdôležitejšieho ľudskoprávneho dokumentu, ktorým sa riadime v Európe, a to je európsky dohovor o ľudských právach. To je európsky dohovor o ľudských právach, nad ktorým dohliada európska; Rada Európy ako najvyššia inštitúcia a ktorá kontroluje jeho dodržiavanie. To, že sa priznávame k takýmto dohovorom, znamená, že sme sa zaradili do skupiny najcivilizovanejších krajín tejto planéty, ktoré si najviac ctia ľudské práva. To znamená, že v momente, keď sa voči nim ideme ohradzovať, hovoríme, že my ľudským právam rozumieme lepšie a sme svojstovnejší v civilizačných otázkach než všetci ostatní.
Žiga, Peter, podpredseda NR SR (2024-02-15):
Ďakujem pekne. Keďže máme 19. hodinu, prerušujem dnešné rokovanie parlamentu do zajtra do deviatej hodiny. Prajem vám pekný večer. (Prerušenie rokovania o 19.00 hodine.) 1
P. Paška, predseda NR SR: (2009-06-19):
Na základe zhody, napriek tomu, že gestorský výbor prerokoval návrh zákona, ktorý sme prerokovali v skrátenom legislatívnom konaní, č. 528 o pomoci a podpore poskytovanej z fondov, bola to tlač 1108, prideľujem ešte raz tento návrh a pozmeňujúci návrh, ktorý podala pani poslankyňa Laššáková, výboru pre sociálne veci, rodinu a bývanie, aby prerokoval tak, aby sme mohli o zákone, o ktorom teraz nebudeme hlasovať, mohli hlasovať na budúci týždeň v stredu o 11.00 hodine. Gestorský výbor bude, samozrejme, výbor pre verejnú správu, ktorý už raz prerokoval. Ešte vzhľadom na to, že vznikla požiadavka niektorých výborov prerokovať pozmeňujúci návrh pána poslanca Chrbeta, prideľujem tento návrh na prerokovanie výboru pre hospodárstvo, výboru pre životné prostredie a myslím, že, pani poslankyňa Sárközy, to hovorím o zákone o vodách, vy ste chceli aj pre pôdohospodárstvo? (Reakcia z pléna.) Životné prostredie. Takže aj hospodárstvo, aj životné prostredie. Gestorský výbor je poľnohospodárstvo. Je zhoda? Je to zrozumiteľné? Ďakujem vám pekne. Takže budeme teraz pokračovať hlasovaním. Pán Palko, už hlasujeme. Oznámil som hlasovanie, skúste potom, dobre? Takže ideme teraz, v druhom čítaní budeme hlasovať o vládnom návrhu zákona, ktorým sa dopĺňa zákon č. 528 o pomoci, ten sme vynechali, vládny návrh v druhom čítaní, ktorým sa mení a dopĺňa zákon č. 607 o Štátnom fonde rozvoja bývania, je to tlač 1131. (Hlasovanie o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov a zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v znení neskorších predpisov (tlač 1131). Poprosím pani poslankyňu Belásovú, aby uviedla hlasovanie.
Bublavý, Dušan, poslanec NR SR (2014-05-29):
Pán predseda, dajte hlasovať o druhom pozmeňujúcom a doplňujúcom návrhu Jána Mičovského, to je zapisovateľ okrskovej komisie.
Simon, Zsolt, poslanec NR SR (2019-09-24):
Ďakujem pekne. Dovoľte, aby som obhájil alebo predniesol návrh zákona, ktorým sa dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov. Cieľom predloženého návrhu je, aby občania patriaci k národnostnej menšine mali právo prijímať a rozširovať informácie v ich materinskom jazyku a tiež používať materinský jazyk v úradnom styku. Zákon Národnej rady Slovenskej republiky 270 o štátnom jazyku v znení neskorších predpisov ani zákon 181/2014 o volebnej kampani a o zmene a doplnení zákona 85 o politických stranách a politických hnutiach v znení neskorších predpisov neupravujú používanie jazykov národnostných menšín pri politickej kampani. Predkladaný návrh zákona môže priniesť, prispieť k zvýšeniu atraktívnosti volieb a vyššej volebnej účasti, ak politické strany a politické hnutia budú môcť komunikovať s voličom v jeho materinskom jazyku, a teda aj výlučne v jeho materinskom jazyku. Vidíme, že je to ťažko pochopiteľné, prečo s človekom jazyku národnostnej menšiny, jazykov v zmiešanom území by politické strany nemohli komunikovať výlučne v jeho materinskom jazyku, nemusia, ale doteraz, teda pred účinnosťou tohto zákona volebná účasť bola vyššia, teraz volebná účasť klesá, takže predkladáme takýto návrh. Pán predsedajúci, skončil som a oznamujem, že do rozpravy sa hlásim ako prvý. Ďakujem.
P. Hrušovský, predseda NR SR: (2004-04-29):
Končím rokovanie 25. schôdze Národnej rady. (Rokovanie 25. schôdze NR SR sa skončilo o 17.36 hodine.)
Hrnčiar, Andrej, podpredseda NR SR (2016-10-26):
Reakcia na faktické poznámky pani poslankyňa Grausová.
Kollár, Boris, predseda NR SR (2020-06-03):
S ďalšou faktickou poznámkou vystúpi pán poslanec Šeliga. Nech sa páči, pán poslanec, máte slovo.
Jurinová, Erika, podpredsedníčka NR SR (2015-03-24):
Ďakujem, pán spravodajca. Prerušujem rokovanie o tomto bode programu. Teraz budeme pokračovať prvým čítaním o návrhu poslanca Národnej rady Slovenskej republiky Daniela Lipšica na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona má parlamentnú tlač 1447, návrh na jeho pridelenie na prerokovanie výborom je v rozhodnutí č. 1454. Opäť dávam slovo pánovi poslancovi Danielovi Lipšicovi, aby návrh ústavného zákona uviedol.
Martinák, Ľuboš, poslanec NR SR (2013-02-06):
Pán predseda, v rozprave vystúpili dvaja poslanci, ktorí však nepodali žiaden procedurálny návrh, a preto, prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Zmajkovičová, Renáta, podpredsedníčka NR SR (2012-09-12):
Ďakujem, pán minister. Pán spravodajca, chcete zaujať stanovisko? Nie. Prerušujem rokovanie o tomto bode programu. Ďalším bodom programu je informácia o vydaných aproximačných nariadeniach vlády Slovenskej republiky v I. polroku 2012 a o zámere prijímania aproximačných nariadení vlády Slovenskej republiky v II. polroku 2012 . Materiál vlády má tlač 157. A teraz poprosím pána ministra, aby uviedol tento materiál.	Nech sa páči.
Hrnčiar, Andrej, podpredseda NR SR (2016-04-27):
Končím možnosť nahlásiť sa s faktickými poznámkami. Na vystúpenie pána poslanca sú 3 faktické poznámky. Nech sa páči, pán poslanec Dostál.
Laššáková, Jana, podpredsedníčka NR SR (2015-11-13):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky: za klub MOST – HÍD vystúpi pani poslankyňa Lucia Žitňanská, ďalej písomne prihlásení do rozpravy sú Alojz Hlina, Daniel Lipšic a Martin Chren. Nech sa páči, pani poslankyňa, máte slovo. Pani poslankyňa vystupuje za klub MOST – HÍD.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 135, za 48, proti 5, zdržalo sa 82. Návrh schválený nebol.
Sólymos, László, minister životného prostredia SR (2017-06-16):
Ďakujem pekne. Vážený pán predseda, vážené pani poslankyne, vážení páni poslanci, protokol o ťažkých kovoch je jeden z ôsmich vykonávacích protokolov k Dohovoru o diaľkovom znečisťovaní ovzdušia prechádzajúcom hranicami štátov a jeho cieľom je znižovanie a kontrola antropogénnych emisií, to znamená olova, kadmia a ortuti do ovzdušia ako znečisťujúcich látok diaľkovo šírených v ovzduší cez hranice štátov. V rokoch 2009 a 2010 zmluvné strany preskúmali dostatočnosť a účinnosť záväzkov vyplývajúcich z protokolu a dohodli sa na prijatí troch rozhodnutí výkonného orgánu dohovoru, ktorým sa mení predmetný protokol. V doplnenom protokole sa ustanovujú najmä prísnejšie emisné limity týchto kovov z určitých technológií veľkých stacionárnych zdrojov, vyjadrené ako emisie tuhých znečisťujúcich látok. Ustanovené sú tiež pružné prechodné opatrenia, ktoré sú prínosom pre tie zmluvné strany, ktoré pristúpia k protokolu pred koncom roka 2019 vrátane krajín východnej a juhovýchodnej Európy. Nakoľko všetky doplnenia protokolu sú v plnej miere transponované prostredníctvom právnych predpisov EÚ a následne implementované vo vnútroštátnom právnom poriadku Slovenskej republiky, nie je potrebné prijať žiadnych legislatívnych úprav ani vyhodnotenie vplyvov a dopadov. Doplnenia protokolu nebudú mať žiaden dopad na priemysel a sú v plnej miere ustanovené vo vnútroštátnych právnych predpisoch prostredníctvom zákona č. 137/2010 Z. z. o ovzduší v znení neskorších predpisov a vykonávacou vyhláškou ministerstva životného prostredia č. 410/2012 Z. z., ktorou sa vykonávajú niektoré ustanovenia zákona o ovzduší v znení neskorších predpisov. V rámci medzirezortného pripomienkového konania nebola vznesená žiadna zásadná pripomienka. Ratifikácia dodatku bude dôležitým krokom smerom k vyššej úrovni ochrany ľudského zdravia a životného prostredia v dôsledku cezhraničného znečisťovania ovzdušia. Vážený pán predseda, vážené pani poslankyne, vážení poslanci, týmto si vás dovoľujem požiadať o schválenie predloženého materiálu. Ďakujem pekne.
Kollár, Boris, predseda NR SR (2021-12-10):
Vážené pani poslankyne, vážení páni poslanci, než začneme pokračovať v prerušenom rokovaní hlasovaním, dávam, dávam slovo pánovi poslancovi Suskovi s procedurálnym návrhom. Nech sa páči, pán poslanec, máte slovo.
B. Bugár, podpredseda NR SR: (2006-04-21):
(Hlasovanie. Predsedajúci neoznámil výsledok hlasovania. Výsledok hlasovania: 71 prítomných, 53 za, 8 proti, 9 sa zdržalo, 1 nehlasoval.) Vážené panie poslankyne, páni poslanci, vyzývam vás, aby ste sa vrátili do rokovacieho priestoru. (Hlasy v pléne.) Pán poslanec Maxon, môžete mať múdre reči, že mám vyzývať, alebo nemám vyzývať poslancov, mne to je jedno. Budeme pokračovať v utorok a budeme pokračovať do tej doby, kým to neodsúhlasíme. (Hlasy v sále.) Páni poslanci, skúsme ešte raz sa prezentovať. Nech sa páči, prezentujme sa. Len sa prezentujeme. (Prezentácia. Predsedajúci neoznámil výsledok prezentácie. Výsledok prezentácie: 68 prítomných.) Pätnásťminútová prestávka do 13.30 hodiny. A keď nás nebude dosť, tak pokračujeme v utorok o 10.00 hodine. (Prerušenie rokovania o 13.17 hodine.) (Pokračovanie rokovania o 13.30 hodine.)
Pellegrini, Peter, predseda NR SR (2024-01-11):
Ďakujem veľmi pekne za váš záujem, pán poslanec. No viete, treba pripomenúť, že sa vás do rozpravy prihlásilo 58 plus, plus traja, vyše 60. No tak najskôr sa dostanú k reči ďalší poslanci za rečníckym pultom, až keď skončíte vy 62, lebo skôr sa tam nikto nedostane, lebo ste vyblokovali na dva týždne touto listinou rokovací poriadok a v dvojminútovej, v dvojminútovej faktickej. Pán Pročko, kľud a nechajte mňa dohovoriť a potom vy môžte. A v dvojminútovej faktickej nemusíte poslancov nútiť, akým spôsobom môžu rokovať. Rozhodli ste sa, že v návrhu na skrátené legislatívne konanie sa vás prihlásilo na dva týždne, tým pádom ste zamedzili akémukoľvek inému poslancovi, aby v rozprave mohol vystúpiť. Takže ja len to pripomínam, aby tí, ktorí nás sledovali, aj chápali, že neexistuje len vaše videnie sveta, ale aj druhé. Po ďalšie. Diskusia k zákonu je... (Reakcie z pléna.) Ale tak ma vyzýva tu na otázky, tak mu to odpoviem a jednoducho diskusia bude ešte v prvom čítaní, v druhom čítaní, veď nič vám neujde, pán poslanec Hargaš. My keďže súhlasíme s návrhom na skrátené, tak načo by sme o tom diskutovali, veď to je úplne normálne. (Potlesk.) Pán poslanec, pani poslankyňa Kalmárová.
Přidal, Alojz, poslanec NR SR (2011-03-29):
Pán predsedajúci, keďže sme hlasovali o pozmeňujúcom návrhu zo spoločnej správy, o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď. Dajte, prosím, o tom hlasovať.
Svrček, Miloš, poslanec NR SR (2020-04-28):
Ďakujem pekne za slovo, pán podpredseda. Ja by som chcel oceniť vystúpenie mojej kolegyne pani poslankyne Hajšelovej. Trefné, úderné, vecné. Ja by som chcel ešte doplniť na margo jej vystúpenia, že za základný problém demokracie, ako aj moji kolegovia predrečníci povedali, je to, že na Slovensku nám vládne stále oligarchia a nefungujú v dostatočnej miere inštitúty demokracie tak, ako by mali. Ale programové vyhlásenie vlády má ešte jedno pozitívum, ktoré tu nebolo otvorené ani dnes, ani v minulosti, a to je odstránenie tzv. prílepkov k zákonom. My veľmi dobre vieme, aké, aké problémy nastávali v minulosti, keď k takémuto niečomu došlo, a zase riešenia a dodržiavanie dostatočnej legisvakančnej doby. No sa na záver by som ešte chcel povedať, že kľúčová v programovom vyhlásení vlády sa javí aj reforma justície a v podstate aj to zavedenie množstva nových inštitútov a zmien zákonov, a ja len verím, že zásadnou zmenou prejde aj spôsob voľby ústavných sudcov, reforma zloženia Ústavného súdu Slovenskej republiky s brzdami proti pasivite parlamentu pri nezvolení kandidátov. Samozrejme, sú tu aj viaceré otázky ako zavedenie špecializácie sudcov na hlavné agendy, otázka väzeňstva a prokuratúry, ale to, si myslím, že bude predmetom ďalších rozpráv. Ďakujem pekne.
Hrnčiar, Andrej, podpredseda NR SR (2018-05-24):
Pán poslanec Bernaťák.
Stohlová, Tamara, poslankyňa NR SR (2023-12-06):
Ďakujem za slovo, pán predsedajúci. Vážený pán minister, vážené poslankyne, poslanci, ja budem dosť stručná, veľa dobrých myšlienok aj všeobecných princípov ku skrátenému legislatívnemu konaniu tu už padlo v rozpravách k predchádzajúcim bodom. Na dnešnom výbore pre pôdohospodárstvo a životné prostredie sme počuli z úst jeho predsedu, že skrátené legislatívne konanie je potrebné, citujem, aby to bolo rýchlejšie, alebo preto, že tak robila aj predchádzajúca vláda. Preto pripomínam, že skrátené legislatívne konanie sa má použiť iba za určitých podmienok a z veľmi špecifických dôvodov, ktoré nie sú splnené, pretože aby to bolo rýchlejšie, ani prípadná zlá prax v minulosti medzi takéto dôvody nepatria. V predmetnom návrhu nejde o mimoriadne okolnosti, nie sú tu ani ohrozené základné ľudské práva a slobody alebo bezpečnosť, ani nehrozia štátu značné hospodárske škody. Ako dôvod pre skrátené legislatívne konanie z pozície ministerstva, teda nie tie, čo sme počuli na výbore, je spomínané riziko vracania eurofondov v prípade, ak by sa zároveň na sanáciu vymáhali aj prostriedky od vlastníka nehnuteľnosti. V ďalšom odseku sa zas spomína ohrozené právo na priaznivé životné prostredie, pretože súčasná úprava vraj úplne blokuje sanácie, vlastníci nehnuteľnosti vraj nie sú ochotní umožniť sanáciu. Len pripomínam, toto je stav trvajúci desiatky rokov a doteraz to nepálilo. Ale ja sa pýtam iné: Ako to teda je? Hrozia tu milióny vrátených eurofondov, alebo sú envirozáťaže zablokované? Lebo obidve naraz tak celkom nemôže platiť. Ja by som teda naozaj chcela počuť, v koľkých prípadoch je štát v štádiu, že už-už mu vlastník poskytne tú finančnú náhradu a chcela by som to počuť konkrétne, nie len, že taká situácia existuje, a či by hrozilo podľa vašej interpretácie vracanie eurofondov. A naozaj konkrétne, číselne, kvantifikovane. Lebo ako som už viackrát upozorňovala, skutočné dôvody, prečo sa environmentálne záťaže neriešili ani pred prijatím tejto úpravy v roku 2022, tzn. naozaj desiatky rokov, sú úplne iné a o dosť komplexnejšie. Environmentálne záťaže ako také sú naozaj veľmi zložitá problematika, na ktorú sme len tak mimochodom nedostali ani dostatočný priestor na diskusiu na výbore, kde nám bolo oznámené, že musí skončiť do 55 minút a agendy bolo, samozrejme, viac než dosť. Súčasná úprava zákona sa pritom po poslednej zmene prijatej v skrátenom legislatívnom konaní stala dokonca predmetom podania na Ústavnom súde. Takže naozaj apelujem, aby sme sa tejto problematike detailne venovali, so všetkým, čo k tomu patrí, čiže vrátane pripomienkovania zo strany orgánov verejnej moci či verejnosti. Skrátené legislatívne konanie preto jednoznačne nepodporíme. Ďakujem. (Potlesk.)
V. Palko, minister vnútra SR: (2003-09-16):
Súčasťou navrhovanej zákonnej úpravy sú aj viaceré články, ktoré obsahujú priame novely zákonov v normotvornej pôsobnosti ministerstva vnútra a v ktorých je nevyhnutné vykonať príslušné zmeny s ohľadom na zrušenie okresných úradov. Vzhľadom na uvedené skutočnosti predložený vládny návrh zákona odporúčam podporiť. Ďakujem za pozornosť.
Viskupič, Marián, poslanec NR SR (2023-02-03):
Ďakujem pekne za slovo. Pani kolegynka Vorobelová, no ja som si našiel v tom vystúpení jednu vec, s ktorou s vami súhlasím. Dôchodca si zaslúži dôstojný život. Presne tak, samozrejme, to je bezrozporné. No ale kde ste prišli na to, že SaS bojuje proti dôchodcom alebo dôchodkom? To je akože, voči tomu sa jasne ohradzujem, ale zoberme si teda realitu. Tak dôchodca si teda chce alebo musí privyrobiť, lebo tá realita je taká, že proste veľa dôchodcov má tie príjmy veľmi nízke. No a teraz ale vy mu to zakážete. Proste on v tú nedeľu nebude môcť v tej, v tej prevádzke, kde chodil pomáhať, už nebude môcť. Prosím, ako ste mu pomohli? Nebojujete takto proti dôchodcom a ich príjmom náhodou skôr vy? Inak ste použili veľmi dobrý príklad, aj to sa mi páčilo, no presne tak, štát vôbec nemá čo riešiť, či vy potrebujete alebo nepotrebujete spodné prádlo špeciálne v nedeľu. Ale keď tu riešite zákaz, tak to proste štát rieši. Akože to je presne tá sféra, že to vôbec štát nemá, nemá čo riešiť. Keď potrebujete a proste bude otvorené, pôjdete, keď nebude, nepôjdete. Do toho je štátny zákaz absolútne zbytočný. A nerozumiem ďalšej veci, prečo je pre vás tá pozícia predavača taká, ktorá vám proste vadí, vadí v tú nedeľu. Tak všetci ostatní môžu aj v športe, aj v gastre, aj v turizme, všade môžu proste, ale prečo zrovna len tá predavačka nemôže robiť? Ako tu mi fakt pripadá to, je to proste ideológia. Normálne ste si takúto nejakú ideológiu nastavili a idete. K ďalším argumentom. Nie, väčšina krajín EÚ ten zákaz nemá. Je to možno rozdelené blízko polovici, ale keď si pozriete tú európsku dvadsať sedmičku, tak väčšina tých krajín nemá nedeľný zákaz a fungujú. No a zasa keď, keď sťažíte... (Prerušenie vystúpenia časomerom.)
B. Bugár, podpredseda NR SR: (2005-06-29):
Pán poslanec, máte slovo.
Kadúc, Miroslav, poslanec NR SR (2014-02-12):
My sa, myslím, zhodneme na tom, že tento štát nefunguje tak, ako by mal. Že nie je tu pre občanov, že je to skôr opačne, že občania sú tu kvôli štátu a kvôli nám. Čiže ja som za a vy to častokrát pomenovávate pravými menami, čo treba riešiť, ako treba riešiť. Ale podľa mňa toto bol, nebol to úplne krok vedľa, ale nebolo to, nebolo to trafenie hlavičky tak, ako by malo byť. Ak my budeme riešiť v tomto parlamente veci nesystémovo a nástrelom, viď návrh zákona pána kolegu Martvoňa s Brixim, dopadne to katastrofálne. Strašne sa zamotáme a nepohneme sa, nepohneme sa vpred. Proste pôjdeme od desiatich k piatim. Toto snáď nechceme. Chceme, aby zákony, ktoré tu vyprodukujeme, mali hlavu a pätu. Boli zodpovedné a boli hlavne systémové. Už si nemôžme dovoliť fakt skúšať. Omyl, pokus tu už bol. Ja som nepovedal, že je to tak zlý návrh, že zaňho nezahlasujem. Ja za ten návrh zahlasujem aj preto, že je to opozičný návrh, a preto, že sa naozaj snažíte riešiť vec. Ale čo som povedal, čo som zdôraznil, zdôrazňujem to ešte raz, tá dôvodová správa nekorešponduje s tým, čo ste navrhli. Proste, ak dáme takýto vzor tuto kolegom z vládnej strany, budú robiť to isté. My nebudeme vedieť, kvôli čomu čo navrhujú. Nebudeme vedieť, že je tu paroplyn kvôli nejakému dôvodu. To sa aj stalo. To sa aj stalo, lebo dôvodová správa bola nulová. Ja stále tvrdím a proste vo mne to tak a myslím, že aj v nás všetkých to tak je, že máme chrániť tých slabších, že tí slabší tu nie sú na to, aby sme ich zdierali, ale aby sme im pomohli, aby sme im dali ten regulačný rámec tak, aby sa nedostávali do biedy alebo chudoby. Na to myslím, že sme tu. A na tom sa zhodneme. Robme to, ale robme to poriadne. Čo som navrhol a poviem to ešte raz. Veď sa bavme o tom, že dáme maximálny strop, čo môže exekútor dostať odmenu, trovy, čokoľvek, napríklad do výšky istiny. Viac nemôže ísť. Nemôže to byť viac ako istina. Nikdy. Prečo sa nebavíme o takomto návrhu, ktorý je systémový? Tam viete kvantifikovať, tam viete povedať, že toto je moc, toto je málo. To sa dá omnoho viac ako tu. A ja vám ďakujem aj za tie slová motivácie. Ja sa budem fakt pokúšať byť najlepší a robím, čo je v mojich silách. A v dobrom. A ešte raz. Sedím tu, nikdy som vám neodmietol pomoc, nikdy, nikdy. Spravím to aj teraz. Proste nikomu. Keď voľačo viem lepšie, tak proste sa pokúšam pomôcť. A tuto pri týchto exekúciách, obávam sa, myslím si, že viem viac ako vy. A v dobrom vám to chcem povedať, v dobrom vám to chcem vysvetliť a nepotrebujem byť napísaný ako predkladateľ, nepotrebujem to. Ja chcem, aby to prešlo, lebo to je mojím a naším spoločným záujmom.
Bugár, Béla, doterajší podpredseda NR SR (2012-04-04):
(Povedané pred začiatkom schôdze.) Panie poslankyne, páni poslanci, zaujmite miesta v rokovacej sále, chceli by sme začať presne o desiatej, príde aj pán prezident Slovenskej republiky a bolo by nedôstojné, keby sme museli čakať na vás. (Pauza.) Vážené panie poslankyne, vážení páni poslanci, žiadam vás, aby ste prišli do rokovacej sály, o chvíľočku začneme s ustanovujúcou schôdzou. Zástupcov médií žiadam, aby opustili rokovaciu sálu. Zatiaľ vám ďakujeme za obrovský záujem. (Pauza do začiatku schôdze.)
Laurenčík, Milan, podpredseda NR SR (2021-09-21):
Ďalšiu faktickú poznámku má pán poslanec Eduard Kočiš.
Hrušovský, Pavol, podpredseda NR SR (2010-12-10):
Prerušujem rokovanie o tomto bode programu. Budeme pokračovať po hlasovaní o prerokovaných bodoch 9. schôdze Národnej rady Slovenskej republiky zo včerajška a z dnešného dopoludnia. Poprosím teraz... (Reakcia z pléna.) Pán poslanec Fico.
Drdul, Dominik, poslanec NR SR (2020-06-03):
Pán Osuský, ja by som sa vám len chcel poďakovať. Vy ste v úvode svojho vystúpenia uviedli jeden veľmi dôležitý fakt a síce, že mierumilovný Zväz sovietskych socialistických republík, reprezentovaný, áno, hlavne Ruskom, bol v prvej tretine druhej svetovej vojny najväčší obchodný partner a vojenský spojenec Tretej ríše. Ďakujem.
Fedor, Martin, poslanec NR SR (2013-11-28):
Chcem informovať členov výboru na kontrolu činnosti Vojenského spravodajstva, že výbor zasadne o 12.30 hodine v miestnosti na to určenej. Ďakujem.
Paška, Pavol, predseda NR SR (2013-09-19):
Pán predseda vlády, pán poslanec, pán premiér hovorí o vzťahu k parlamentu a vlády, na čo ste sa pýtali, a používa príklad, ktorý azda bol veľmi jednoznačný. Ale poprosím, pán premiér, aby bol poslanec spokojný.
Blanár, Juraj, podpredseda NR SR (2022-05-19):
Panie poslankyne, páni poslanci, kto má záujem prihlásiť sa ústne do rozpravy, môže tak urobiť teraz. Pán predseda výboru Viskupič, ako jediný. Uzatváram možnosť prihlásiť sa do rozpravy. Nech sa páči, máte slovo.
Bugár, Béla, podpredseda NR SR (2017-06-14):
Nech sa páči, prezentujme sa a hlasujme. (Hlasovanie.) Prítomných 133, za 79, proti 10, zdržalo sa 44 poslancov. Aj druhý návrh pána poslanca Gogu sme schválili. Nech sa páči.
Glváč, Martin, podpredseda NR SR (2016-11-23):
Ďakujem veľmi pekne. Stanovisko Najvyššieho kontrolného úradu Slovenskej republiky k návrhu... (Reakcia z pléna.) Á, pardon. Spravodajca, nech sa páči, zaujme stanovisko a stanovisko... Svoje stanovisko teda... (Smiech v sále.) Nech sa páči.
Laššáková, Jana, podpredsedníčka NR SR (2015-06-25):
Teraz dávam možnosť prihlásiť sa ústne do bodu interpelácie poslancov. Nie je záujem vystúpiť ústne v interpelácií. Vyhlasujem... Pýtam sa ešte členov vlády, či chce niekto z členov vlády reagovať na interpelácie poslancov ihneď. Nie je tomu tak. Vyhlasujem tento bod programu za skončený. Vyhlasujem krátku dvojminútovú prestávku (reakcia z pléna) a budeme pokračovať. Len, pani poslankyňa... (Reakcia z pléna.) Prosím? Čo bude lepšie, vystúpite, pani poslankyňa, a potom to prerušíme a po hlasovaní? Takže nech sa páči, budeme ďalej pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 36/2005 Z. z. o rodine (tlač 1501). Chcem upozorniť všetkých poslancov, že o 17.00 hodine sa hlasuje. Dali sme si hlasovanie o školskom zákone a takisto aj o prerokovanom bode odpovede členov vlády na interpelácie. Poprosím pána ministra spravodlivosti Tomáša Boreca, aby zaujal miesto určené pre navrhovateľov, a spoločného spravodajcu predsedu ústavnoprávneho výboru poslanca Róberta Madeja, aby zaujal miesto určené pre spravodajcov. Sú tu prítomní. Takže, pani poslankyňa Mezenská, nech sa páči, dávam vám slovo. (Pokračovanie v prerušenej rozprave o vládnom návrhu zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1501.)
Mičovský, Ján, poslanec NR SR (2012-06-21):
Ďakujem za slovo. Ja chcem poďakovať pánovi poslancovi Miklošovi, mne sa to páčilo argumentačne. Považujem to za veľmi dobrý prejav a osobne ma oslovil. Mám len jednu konkrétnu otázku. Povedali ste, pán Mikloš, že nebola zodpovedaná otázka tých nákladov, ktoré by vznikli, pokiaľ by sme nevstúpili, nepodpísali. Ja viem, že sa to nedá kvantifikovať. Napriek tomu by som rád vedel váš názor, ak to stihnete teraz, máte veľa faktických, ak nie, tak by som bol vďačný potom, či rádovo by ste vedeli tie náklady pomenovať. Ide len o niekoľkonásobok tých miliárd. Ide o nepokoje, ide o občiansku vojnu, proste, ako to cítite. Ja viem, že nie ste ani vy prorok, ale by ma to zaujímalo, aké by mohli byť náklady nepodpísania. Ďakujem.
Jurinová, Erika, podpredsedníčka NR SR (2015-02-11):
Ďakujem, pani poslankyňa. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete sa vyjadriť? Pani spravodajkyňa? Rovnako nie. Prerušujem rokovanie o tomto bode programu. Pokračujeme v návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov . Návrh zákona má tlač 1380. Návrh na jeho pridelenie na prerokovanie výborom je v rozhodnutí č. 1390. Nech sa páči, pán poslanec Hlina, uveďte svoj návrh.
Kolesík, Andrej, poslanec NR SR (2012-09-18):
Pán predseda, dajte, prosím, hlasovať o zákone ako o celku s odporúčaním gestorského výboru schváliť ho.
Laurenčík, Milan, podpredseda NR SR (2022-03-22):
Pani poslankyňa, nekazte to zariadenie hlasovanie, hej? (Reakcie z pléna.) Vidím, áno. Chcete ísť do faktickej? Áno, dobre.
Schlosár, Rastislav, poslanec NR SR (2021-07-23):
Kolega Kotleba, pár postrehov k tvojmu vystúpeniu. Hovoril si o tom, že ten výskum a to testovanie, že rozhodne nebolo štandardné v porovnaní s tým, ako sa testujú možno iné vakcíny, iné lieky. Ja poviem pár faktov, o ktorých budem hovoriť aj vo svojom vystúpení, ale poviem to už aj teraz. Štandardne aj podľa Štátneho ústavu pre kontrolu liečiv trvajú tie, klinické skúšanie trvá aj viac ako sedem rokov, aj viac ako sedem rokov. To je bežný postup pri iných vakcínach, pri iných liekoch. V tomto prípade to trvalo menej ako sedem mesiacov. Menej ako sedem mesiacov pri tej prvej vakcíne, pri tých ostatných vakcínach to bolo možno o niečo dlhšie, ale aj ten výskum začal neskôr. Čiže sedem mesiacov oproti siedmim rokom. Čiže kto ešte, kto ešte môže veriť a byť taký naivný a veriť tomu, že vlastne všetko prebehlo tak, ako by malo, že tomu môžeme dôverovať, obzvlášť keď vieme, že aj akákoľvek vakcína prakticky až na zopár výnimiek či v Amerike, či v Európskej únii sú schválené len na núdzové alebo potom na podmienečné použitie. To znamená, že tie vakcíny alebo teda výrobcovia tých vakcín ani nedodali všetky potrebné materiály, tak ako ich dodávajú pri iných liekoch, na to, aby mohli, mohlo byť to použitie schválené na štandardné použitie, je to stále len na núdzové alebo podmienečné použitie, čo samo osebe hovorí, hovorí za všetko. No a možno druhý taký postreh, Naozaj tí, ktorí sa dajú zaočkovať, nemyslime si, nebuďme naivní, nemyslime si, že títo ľudia neprenášajú ten vírus alebo že nemôžu prenášať. Ak by ste si to vy sami mysleli, tí, ktorí, ktorí tomu veríte a ktorí obhajujete, že to očkovanie je naozaj také efektívne, účinné, tak potom prečo tí, ktorí sú zaočkovaní, musia naďalej nosiť v interiéroch rúška? Prečo ich musia nosiť, keď nemôžu nakaziť druhých? Alebo keď ne... alebo môžu sa nakaziť, ale ten priebeh bude nejaký jemný, nič im vážne nehrozí. Zrušme tie rúška pre tých očkovaných, keď teda tomu očkovaniu veríme!
P. Abrhan, poslanec: (2004-06-24):
Za bod 2 sa vkladá nový bod 3, ktorý znie: „V § 13 sa za odsek 4 vkladá nový odsek 5,  ktorý znie: „Ministerstvo spravodlivosti  Slovenskej republiky zabezpečuje plnenie úloh súvisiacich s členstvom Slovenskej republiky v Eurojuste.“.“ Odôvodnenie. V súvislosti s pripravovaným návrhom zákona o účasti Slovenskej republiky v Eurojuste a o zmene a doplnení niektorých zákonov navrhujeme, aby bola kompetencia Ministerstva spravodlivosti Slovenskej republiky týkajúca sa plnenia úloh súvisiacich s členstvom Slovenskej republiky v Eurojuste ustanovená aj v kompetenčnom zákone. Ďakujem.
Laššáková, Jana, podpredsedníčka NR SR (2013-09-04):
Na vystúpenie pána poslanca nie sú faktické poznámky. Nech sa páči, pán poslanec Mihál, máte slovo.
Šípošová, Janka, poslankyňa NR SR (2015-06-18):
Ďakujem pekne. No je to vlastne o tom istom, že to uznesenie poznám. Tým uznesením nebol prijatý zámer pripraviť zákon, tým uznesením bol prijatý národný akčný plán, o čom pán minister Borec na inom mieste povedal, že nie je právny dokument, ale chcem povedať, v tom uznesení je hovorené o domácom násilí, nie o násilí páchanom na ženách. A neodpustím si dať taký príklad, možno trošku drsný, je veľmi nelogické, aby samostatný zákon, pokiaľ nemáme všeobecný zákon, upravoval taký veľmi obmedzený výsek problematiky násilia a obetí. Je to asi, ako keby sme riešili rakovinu tak, že máme rakovinu, máme rakovinu žien a máme rakovinu krčka maternica a my povieme, budeme ošetrovať, liečiť len tých, ktorí majú rakovinu krčka maternice a prípadne možno tí lekári môžu ošetriť aj mužov. Toto mi vadí na tom zákone, ktorý sa u vás pripravuje. Vlastne to... (Prerušenie vystúpenia časomerom.)
Blanár, Juraj, podpredseda NR SR (2020-12-09):
Na vystúpenie pána podpredsedu vlády štyri faktické poznámky. Ako prvý je pán poslanec Marián Saloň.
Jurinová, Erika, podpredsedníčka NR SR (2013-07-01):
Ďakujem. Dávam možnosť prihlásiť sa do rozpravy ústne. Nikto nevyužil túto možnosť. Uzatváram všeobecnú rozpravu. A pýtam sa, či sa chce pán navrhovateľ vyjadriť. (Reakcia navrhovateľa.) Nech sa páči.
Sulík, Richard, predseda NR SR (2011-03-24):
Pán poslanec Čaplovič s poslednou faktickou poznámkou.
M. Hort, podpredseda NR SR: (2008-11-05):
Š. Harabin, podpredseda vlády a minister spravodlivosti SR: No lebo bol ohlásený bojkot, tak preto sa pýtam.
Dostál, Ondrej, poslanec NR SR (2022-10-21):
Ďakujem obom kolegom aj kolegyni za reakcie a budem stručný. No, pán poslanec Drdul to dobre vystihol, v dnešnej dobe veľa vecí tekutie, no a nemalo by tekutieť. Ale toto uznesenie, žiaľ, je ďalším pokusom k tomu, že nebudeme nazývať veci pravými menami a budeme veci relativizovať a tváriť sa, že je jedno, či je niekto agresor, alebo obeť, ale bojujeme za mier.
Blanár, Juraj, podpredseda NR SR (2023-01-24):
Ďalší v rozprave má vystúpiť pán poslanec Tomáš Taraba, ktorý sa nenachádza v rokovacej sále, prepadáva mu poradie. Udeľujem teraz slovo pánovi predsedovi ústavnoprávneho výboru Milanovi Vetrákovi a po ňom sa pripraví ďalší pán poslanec Peter Kremský. Nech sa páči, pán poslanec Vetrák.
Bugár, Béla, podpredseda NR SR (2018-01-30):
Prezentujme sa a hlasujme o návrhu prerokovať tento vládny návrh zákona v treťom čítaní. (Hlasovanie.) Prítomných 139, za 81, proti 19, zdržalo sa 39 poslancov. Konštatujem, že sme v treťom čítaní . Otváram rozpravu v rámci tohto čítania. Konštatujem, že do rozpravy sa nehlási nikto, preto ju zatváram a nech sa páči.
Figeľ, Ján, podpredseda NR SR (2013-06-25):
Nech sa páči, Viliam Novotný.
Hrušovský, Pavol, podpredseda NR SR (2011-09-08):
Pán poslanec Kalist. Ešte raz, pán poslanec Kalist. Panie poslankyne, páni poslanci, končím rozpravu o tomto bode programu. Pán minister, chcete sa vyjadriť? Nech sa páči.
Paška, Pavol, predseda NR SR (2012-10-29):
Hlasujeme. (Hlasovanie.) 138 prítomných, všetci boli za. Návrh sme schválili. Sme v treťom čítaní . Otváram rozpravu. Nikto sa do nej nehlási. Vyhlasujem rozpravu za skončenú. Budeme hlasovať.
Laššáková, Jana, podpredsedníčka NR SR (2015-10-21):
Na vystúpenie pána poslanca päť faktických poznámok, posledný pán poslanec Vörös. Končím možnosť prihlásiť sa s faktickými poznámkami. Nech sa páči, pani poslankyňa Nicholsonová.
Laššáková, Jana, podpredsedníčka NR SR (2013-09-24):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu, do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Zajac, končím možnosť prihlásiť sa do rozpravy ústne. Nech sa páči, pán poslanec.
Danko, Andrej, predseda NR SR (2018-05-09):
Ďakujem. Chce sa vyjadriť pán spravodajca? Nie, ďakujem. Prerušujem rokovanie o tomtom bode programu. Nasleduje rokovanie o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. Vládny návrh zákona je pod tlačou 941, návrh na jeho pridelenie na prerokovanie výborom je v rozhodnutí č. 994. Opäť prosím ministerku vnútra Denisu Sakovú, aby vládny návrh zákona uviedla. Pani ministerka, máte slovo, nech sa páči. Dúfam, len si skontrolujem, už ste prerokovali deväťsto štyridsiatku, áno? Vládny, pani, teraz rokujete o... (Reakcia z pléna.) 941. Áno. Dobre. Nech sa páči.
Vašečka, Richard, poslanec NR SR (2018-02-09):
Vážený pán minister, vaši poslanci už avizovali, že sa schyľuje k schôdzi o pánu poslancovi Galkovi, vás, ale zle informovali, toto ešte nie je tá schôdza. Toto je schôdza, o, citujem, „Dlhodobom pláne rozvoja obrany s dôrazom na výstavbu a rozvoj ozbrojených síl Slovenskej republiky s výhľadom do roku 2030“, ktorý mal Robert Fico predložiť do Národnej rady a už 4 mesiace tak neurobil. A neplníte ani uznesenie z mája 2017, ktoré žiada vládu Slovenskej republiky, citujem, „aby s Národnou radou Slovenskej republiky pravidelne konzultovala avizované plány rozvoja Ozbrojených síl Slovenskej republiky“. Kedy sme za toto uznesenie zahlasovali, tak sme si dovolili zdvorilo požiadať, aby sa tak udialo, lebo vláda to nerobí. (Prerušenie vystúpenia predsedajúcim.)
Laššáková, Jana, podpredsedníčka NR SR (2013-03-22):
Pán poslanec Mičovský, nech sa páči.